Amatørvideo kan oppklare hva som skjedde med Goolaerts – NRK Sport – Sportsnyheter, resultater og sendeplan
Amatørvideo kan oppklare hva som skjedde med Goolaerts
En tilskuers amatøropptak lagt ut på YouTube kan bidra til å oppklare hendelsesforløpet da 23-årige Michael Goolaerts fikk hjertestans under Paris-Roubaix.
Politi og leger var raskt på plass da 23-årige Michael Goolaerts fikk hjertestans under sykkelrittet Paris-Roubaix.
Publisert 10.04.2018, kl. 17.46
Den unge belgieren ble funnet tilsynelatende livløs ved sykkelen 148 kilometer ut i det tøffe sykkelrittet. Tross hjertekompresjon og annen førstehjelp, og rask transport til sykehus med luftambulanse, sto ikke livet hans til å redde.
Bildene som ble lagt ut på nett viser hvordan Goolaerts i en sving i en slak utforkjøring fortsetter rett i en jordvoll, uten forsøk på å bremse eller svinge. Bildene viser også at han kastes rundt før han blir liggende.
Det tyder på at han ble rammet av hjertestans før han veltet, og at han ikke fikk hjertestans på grunn av en velt.
Politiet var nesten umiddelbart på stedet.
– Sportsdirektøren og to medisinere kom også raskt til stedet. Jeg visste ikke hvor alvorlig det var, men jeg la merke til at han ikke rørte på seg. Så begynte gjenopplivningsforsøkene. Det var fryktelig å se på, sier tilskueren til avisen Le Parisien.
Han sa at han la ut opptaket på nettet for å bidra til å oppklare hendelsesforløpet. Tirsdag ettermiddag var det sett over 330.000 ganger.
Etter tilsynelatende vellykket gjenopplivning på stedet ble Goolaerts fløyet til sykehuset i Lille i Nord-Frankrike, men der døde han samme kveld.
Franske myndigheter har innledet etterforskning av omstendighetene.
Mørketall blant trafikkskadde: – Vi bør gjøre som svenskene
Anders (36) fikk hjelp av NAF til å berge elsykkel: – Jeg er litt flau
Trenerduo klar for rettssak mot RBK: Kan føre til kortere trenerkontrakter
Rettssaken mellom Rosenborg og trenerduoen Kåre Ingebrigtsen og Erik Hoftun starter mandag morgen. De to har saksøkt klubben etter at de fikk sparken i fjor sommer.
La brått opp og reiste jorden rundt – landslagscomebacket kalles sensasjonelt
HERNING (NRK): Etter å ha sluttet med håndball fordi han var lei alt som hadde med idretten å gjøre, fikk svenske Kim Ekdahl du Rietz lysten tilbake da han reiste verden rundt.
21. januar 2019 kl. 10:46
Patriots klar for Super Bowl
Etter ein ellevill semifinale mot Kansas City Chiefs, så er New England Patriots klar for nok ein finale i amerikansk Superbowl. Patriots er dermed klar for sin tredje strake finale, der dei i år skal møte Rams. Totalt jaktar lage sin sjette siger.
Forfang hoppet med ødelagt binding
Johann André Forfang hoppet med knekt binding i første omgang av søndagens renn i Zakopane. – Jeg dobbeltsjekka at bindingen holdt seg i støvelen på toppen, men det er klart det var jo litt vanskelig å skulle slippe bommen og stole på at bindinga satt, sier Forfang til NRK.